Diari Oficial de la Generalitat Valenciana


Sumari del DOGV 7758, del 12-04-2016 (2016/2229)

Informació publica del projecte d'expropiació per a l'execució de la rotonda d'entrada i canalització del barranc d'Hércules en el sector PP-33 Bulevard 3.
-----------------------------------------------------------------------------------------------------------------------------------------------------------

### Dades del document

Número de DOGV
:   7758

Data del DOGV
:   12-04-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/2229


Data del document
:   31-03-2016

Organisme emissor
:   Ajuntament de la Vila Joiosa

Tipus de document
:   Anunci

Descriptors 

:   * Vila Joiosa, la
    * pla d'urbanisme
    * administració local

Informació publica del projecte d'expropiació per a l'execució de la rotonda d'entrada i canalització del barranc d'Hércules en el sector PP-33 Bulevard 3. [2016/2229]  
Per mitjà del present edicte es fa públic que el regidor d'Urbanisme, Jaime Ramis Galiana, en data de 18 de març de 2016, ha dictat la Resolució 901 en la part dispositiva de la qual literalment s'expressa:  
  
  
«... resolc:  
Primer. Sotmetre a informació pública el projecte d'expropiació de terrenys per a l'execució de les obres d'urbanització del projecte modificat en el si de la gestió del PAI del sector PP-33, presentat per José Miguel Mestre Palacio i Agustín Linares Cortes, en nom i representació de la mercantil la Marina Construcciones, SA, en data 4 de març de 2016 i amb número de registre general d??entrada 5619644231, pel termini d'un mes, perquè els que puguen resultar interessats formulen les observacions i reclamacions que estimen convenients, especialment pel que fa a la titularitat o valoració dels seus respectius drets.  
  
D'acord amb l'esmentat projecte d'expropiació s'indiquen a continuació, de forma concreta i individualitzada, els béns i drets que es consideren de necessària expropiació.  
Segon. La informació pública s'anunciarà mitjançant un edicte publicat en el Diari Oficial de la Comunitat Valenciana i en un periòdic dels de major circulació de la província. Durant el termini d'un mes d'informació pública, computat a partir de la inserció del corresponent anunci en el Diari Oficial de la Comunitat Valenciana, el projecte d'expropiació estarà per a la seua consulta a disposició dels interessats en les oficines de l'Àrea d'Urbanisme, síties al carrer de Cristóbal Galiana, número 2, de la Vila Joiosa, en horari de 09.00 a 13.00 hores, així com en la web municipal www.villajoyosa.com.  
  
Tercer. Notificar, així mateix, individualment, als que apareguen com a titulars de béns o drets en l'expedient, per mitjà de trasllat literal, el corresponent full d'apreuament, perquè puguen formular al·legacions en el termini d'un mes a partir de la data de notificació, així com manifestar si desitgen el pagament del preu just en espècie.  
  
Quart. Sol·licitar del Registre de la Propietat l'expedició de certificació per la qual s'acredite el domini i càrregues de les finques inscrites i que es troben afectades pel projecte d'expropiació, fent-se constar per mitjà de nota marginal i que s'ha optat per l'aplicació del procediment de taxació conjunta...».  
  
Contra la present resolució no pot interposar-se cap recurs administratiu ni jurisdiccional, al constituir un acte de tràmit que no decideix directament ni indirectament el fons de l'assumpte, no determina la impossibilitat de continuar el procediment i no produïxen indefensió o perjudici irreparable a drets i interessos legítims.  
  
La Vila Joiosa, 31 de març de 2016.- L'alcalde: Andrés Verdú Reos.